open-index/open-wikipedia-markdown huggingface dataset:
James Watson

**James Dewey Watson** (Chicago, Illinois, 6. april 1928 East Northport, New York – 6. novembar 2025 East Northport New York) bio je američki molekularni biolog, genetičar i zoolog. Najpoznatiji je kao suotkrivač strukture DNK 1953.

S Francisom Crickom i Mauriceom Wilkinsom dobitnik je Nobelove nagrade za fiziologiju ili medicinu  1962. "za njihova otkrića vezana za molekulsku strukturu nukleinskih kiselina i njihovog značaja za prijenos informacija u živim materijalima".

U 2019. zbog "rasističkih opaski" oduzete su mu sve počasne titule koje je dobio u Could Spring Harbor Laboratoryju (CSHL), gdje je radio gotovo 40 godina.

Napisao je mnoge naučne knjige, uključujući udžbenik *Molekularna biologija gena* (1965) i bestseler *Dvostruki heliks* (*The Double Helix*) 1968.

## Biografija 
Diplomirao je na Univerzitetu u Chicagu 1947, a doktorirao na Univerzitetu Indiane 1950. Nakon postdoktorske godine na Univerzitetu u Kopenhagenu sa Hermanom Kalckarom i Oleom Maaløeom, radio je u Cavendishevoj laboratoriji u Engleskoj, gdje je i upoznao svog budućeg saradnika Cricka.

Od 1956. do 1976. bio je na Biološkom odsjeku Univerziteta Harvard, promovirajući istraživanja u molekularnoj biologiji.

Od 1968. bio je direktor Cold Spring Harbor Laboratoryja (CSHL), uveliko proširivši nivo finansiranja i istraživanja. Na CSHL-u je istraživački naglasak preusmjerio na proučavanje karcinoma, što je CSHL učinio vodećim svjetskim istraživačkim centrom u molekularnoj biologiji. Godine 1994. postavljen je na funkciju njegovog predsjednika i služio je deset godina. Zatim je postavljen na poziciju kancelara, gdje je radio sve dok nije podnio ostavku 2007, nakon što je objavio komentare s tvrdnjom o genetičkoj vezi između inteligencije i rase. Između 1988. i 1992. bio je povezan s Nacionalnim institutom za zdravstvo, pomažući pri uspostavljanju Projekta ljudskog genoma.

Umro je 6. novembra 2025. u East Northportu, u New Yorku.

## Također pogledajte 
* Nobelova nagrada za fiziologiju ili medicinu

## Reference 
## Vanjski linkovi 
* Nobelprize.org, Nobelova nagrada 1962. 
* Nobelprize.org, James Watson – biografija

Kategorija:Rođeni 1928.
Kategorija:Umrli 2025.
Kategorija:Biografije, Chicago
Kategorija:Američki naučnici
Kategorija:Dobitnici Nobelove nagrade za fiziologiju ili medicinu
Parni valjak

mini|desno|Parni valjak
**Parni Valjak** je hrvatska pop-rock grupa i jedna od najpopularnijih muzičkih grupa na području bivše Jugoslavije. Osnovana je 1975. godine a uz jednu višegodišnju pauzu grupa djeluje i danas što je čini jednom od najdugovječnijih grupa na prostorima bivše Jugoslavije.
Kroz grupu su tokom njenog postojanja prošli mnogi muzičari a prvobitnu postavu su činili Aki Rahimovski, Husein Hasanefendić - Hus, Srećko Antonioli, Zlatko Miksić i Jurica Pađen.

## Članovi grupe 
* Marijan Brkić Brk
* Aki Rahimovski 
* Husein Hasanefendić - Hus
* Zvonimir Bučević - Buč
* Dražen Scholz - Šolc
* Berislav Blažević - Bero

Bivši članovi prve postave:

* Jurica Pađen
* Zlatko Miksić-Fuma
* Srećko Antonioli

## Diskografija 
# *Dođite na show!* &ndash; 1976
# *Glavom kroz zid* &ndash; 1977
# *Gradske priče* &ndash; 1979
# *City kids - Steam Roller* &ndash; 1980
# *Vruće igre* &ndash; 1980
# *Vrijeme je na našoj strani* &ndash; 1981
# *Koncert (LIVE)* &ndash; 1982
# *Glavnom ulicom* &ndash; 1983
# *Uhvati ritam* &ndash; 1984
# *Pokreni se!* &ndash; 1985
# *Parni valjak (compilation)* &ndash; 1985
# *E = mc2 (LIVE)* &ndash; 1985
# *Anđeli se dosađuju?* &ndash; 1987
# *Sjaj u očima* &ndash; 1988
# *Lovci snova* &ndash; 1990
# *Svih 15 godina - LIVE...* &ndash; 1990
# ''Pusti nek' traje - VOL.1* &ndash; 1992
# *Kekec je slobodan, red je na nas (singl)* &ndash; 1992
# *Buđenje* &ndash; 1993
# *Bez struje - LIVE in ZeKaeM* &ndash; 1995
# *Samo snovi teku uzvodno* &ndash; 1997
# *Zastave* &ndash; 2000
# *25 godina (DVD)* &ndash; 2000
# *Kao nekada - LIVE at S.C.* &ndash; 2001
# *Tko nam brani/Dok si pored mene (single)* &ndash; 2002
# *Pretežno sunčano?* &ndash; 2004
# *Bez struje - LIVE in ZekaeM (DVD+CD)* &ndash; 2005
# *Koncentrat 1977.-1983. (kompilacija)* &ndash; 2005 
# *Koncentrat 1984.-2005. (kompilacija)'' &ndash; 2005

## Također pogledajte 
* Croatia Records
* Jugoton

## Vanjski linkovi 
*Sluzbene stranice
*Nesluzbene stranice

Kategorija:Hrvatske muzičke grupe
Kategorija:Parni valjak
Kategorija:Jugoslavenske rok-grupe
Kategorija:Muzičke grupe iz Zagreba
Colonia

**Colonia** je hrvatska dance grupa osnovana 1996. u Vinkovcima. Nastala je kao plod saradnje Borisa Đurđevića i Tomislava Jelića, radijskih voditelja i producenata, i Ire, koja im je pjevala vokale pri snimanju reklama i džinglova. Ime *Colonia* potječe od *Aurelia Colonia Cibalae*, rimskog naziva za Vinkovce, grad u kojem su odrasli Boris i Tomislav.  

Za dance muziku su se opredijelili zato što su i Boris i Tomislav radili kao DJ-evi po clubovima.

Prvi album su prodali u 36 hiljada primjeraka, drugi u 42, a već treći je premašio 60 hiljada primjeraka.

## Članovi grupe 
*Indira Vladić
*Tomislav Jelić
*Boris Đurđević

## Diskografija 
#"Vatra i led", (Crno Bijeli Svijet, 1997.) 
#"Ritam ljubavi", (Crno Bijeli Svijet, 1999.)
#"Jača nego ikad", (Crno Bijeli Svijet, 2000.) 
#"Milijun milja od nigdje", (Croatia Records, 2001.)
#"The best of Volume 1", (Croatia Records, 2001.)
#"Izgubljeni svijet", (Croatia Records, 2002.)
#"Dolazi oluja", (Croatia Records, 2003.)
#"Najbolje od svega", (Menart Records, 2005.)
#"Gold edition", (Croatia Records, 2005.)
#"Do kraja", (Menart Records, 2006.)
#"Do kraja - Limited edition" , (Menart Records, 2007.)
#"Pod sretnom zvijezdom", (Menart Records, 2008.)
#"Pod sretnom zvijezdom - Limited edition" , (Menart Records, 2008.)
#"X- deseti album, 2010
#"Tvrđava", (Menart Records, 2013.)

## Vanjski linkovi 
* Zvanična stranica

## Reference
Kategorija:Hrvatske muzičke grupe
Artemidin hram u Efesu

mini|desno|182x182px|Artemidin hram u Efesu

**Artemidin hram u Efesu** (grčki: *Artemision*) je bio grčki hram posvećen Artemidi a koji je bio završen oko 550. p. n. e. u Efesu (Ephesusu) (današnja Turska) u doba perzijske ahemenidske dinastije. Ne postoje ostaci originalnog hrama koji se smatra kao jedno od sedam svjetskih čuda antičkog svijeta. Hram je bio projekat dug 120 godina koji je počeo Krez od Lidije.

Postoje različita vjerovanja o obliku i sadržaju hrama, ali najviše opisa dolazi of Plinija. Po Pliniju hram je bio 115 metara dugačak i 55 metara širok, te napravljen gotovo potpuno od mramora. Hram je sadržao 127 stubova jonskog reda svaki po 18 metara visine.mini|lijevo|Mjesto Hrama Artemisa u Ephesusu|178x178pikselHram je bio građen na močvarnom zemljištu. Prema jednoj staroj predaji, tlo je bilo tresetište, pa su graditelji u tlo dodavali drveni ugljen kako bi mu poboljšali nosivost. Kod iskapanja je otkrivena promijenjena boje zemlje, što je potvrdilo ta izviješća. Gradnja je trajala oko 120 godina (početak gradnje datira se u vrijeme oko 560. p. n. e.). Konstrukcija je bila krajnje teška, sastojala se od 127 bogato ukrašenih mramornih stupova koji su nosili teške poprečne grede. Dva metra visoka statua Artemis bila je izrađena od drveta vinove loze i obložena zlatom i srebrom. Krov je bio izrađen od kedrovine. Jedan od graditelja je bio Cheriphron. 
356. p. n. e. ga je zapalio Herostrat. Htio je spaljivanjem jednog od sedam svjetskih čuda postati slavan i ući u historiju, što mu je i uspjelo. Te noći, kad je gorio Artemidin hram, rodio se prema predaji Aleksandar Veliki, koji je kasnije velikim financijskim sredstvima pomogao obnovu hrama. Obnovljeni hram razorili su Goti 262. p. n. e., a ono što je od njega ostalo, stanovnici su kasnije koristili kao građevinski materijal. Danas još samo jedan od stupova stoji u močvari.

Sveti Pavao je oko 55. posjetio Ephesos. U to je vrijeme još bio vrlo poštovan kult Artemide, i blagostanje grada je snažno ovisilo o mnoštvu posjetitelja ostataka hrama.

## Reference 
## Vanjski linkovi 
Kategorija:Arhitektura
Kategorija:Sedam svjetskih čuda
James Brendan Connolly

**James Brendan Bennet Connolly** bio je američki atletičar i prvi olimpijski pobjednik Igara modernog doba.

Prva medalja u Atini, 6. aprila 1896, dodijeljena je za pobjedu u troskoku (13,71 m). Na istim Igrama Connolly je osvojio srebrnu medalju u skoku u vis (1,65 m), te bronzanu u skoku u dalj (5,84 m). Na OI 1904. u Parizu svojoj je zbirci dodao i srebro, opet u troskoku (13,97 m).

## Rane godine 
Rođen je u Bostonu u porodici siromašnih irskih doseljenika s Aranskih ostrva i imao je 11-ero braće i sestara. Odrastajući u vrijeme kad su se u Bostonu polahko počeli praviti parkovi i igrališta, provodio je vrijeme s ostalom djecom po ulicama i praznim parcelama trčući, skačući i baveći se sportovima s loptom.

Stekao je osnovno obrazovanje, ali nikad nije pohađao srednju školu. Umjesto toga radio je kao činovnik u osiguravajućem društvu u Bostonu, a kasnije u Inženjerskom korpusu Armije SAD-a u Savannahu (Georgia).

Njegove predispozicije za sport također su postale očite. Sazvavši specijalni sastanak Asocijacije katoličkih biblioteka (CLA) u Savannahu 1891, bio je ključna figura u osnivanju nogometne ekipe. Nedugo zatim izabran je za kapitena CLA-ovog biciklističkog kluba i vrlo aktivno radio na promociji biciklizma.

Generalno nezadovoljan putem kojim je krenula njegova karijera, pokušavao je nadoknaditi izgubljene srednjoškolske godine kroz samoobrazovanje. U oktobru 1895. polagao je prijemni ispit za Naučni fakultet Lawrence i bezuvjetno je primljen na studij klasike na Harvardu.

## Reference 
## Vanjski linkovi 
* Statua Jamesa B. Connollyja u Južnom Bostonu
* Kolekcija "James Brendan Connolly", Colby College
* Članak u magazinu *Colby* o Connollyjevoj olimpijskoj medalji  (maj 1996) 

Kategorija:Rođeni 1868.
Kategorija:Umrli 1957.
Kategorija:Biografije, Boston
Kategorija:Američki atletičari
Kategorija:Američki olimpijci
Kategorija:Američki troskokaši
Kategorija:Američki skakači u dalj
Kategorija:Američki skakači u vis
Kategorija:Amerikanci porijeklom iz Irske
Kategorija:Atletičari na Ljetnim olimpijskim igrama 1896.
Kategorija:Atletičari na Ljetnim olimpijskim igrama 1900.
Kategorija:Atletičari na Olimpijskim međuigrama 1906.
Kategorija:Osvajači zlatne medalje na Olimpijskim igrama (SAD)
Kategorija:Osvajači srebrne medalje na Olimpijskim igrama (SAD)
Kategorija:Osvajači bronzane medalje na Olimpijskim igrama (SAD)
Emanuel Geibel

**Emanuel Geibel** (Lübeck, 17. oktobar 1815. - Lübeck, 6. april 1884.) bio je njemački književnik.

Posredstvom Maksimilliana II, neko vrijeme bio je vođa sjevernonjemačkog pjesničkog kruga. Bio je oduševljeni pristaša Bismarcka te je stekao glas "Reichsharolda". Bio je klasicistički epigon, a važan je kao prevodilac romanske i antičke poezije.

## Djela 
* "Pjesme" 
* "Brunhilda" 
* "Glasnikovi glasi"

## Vanjski linkovi 
Kategorija:Njemački pisci
Kategorija:Rođeni 1815.
Kategorija:Umrli 1884.
Horst Ludwig Störmer

mini|desno|Horst Ludwig Störmer
**Horst Ludwig Störmer** (Frankfurt, 6. april 1949), njemački fizičar, nobelovac i profesor emeritus na Univerzitetu Kolumbija.. Dobitnik je Nobelove nagrade za fiziku 1998. zajedno sa Danielom Tsuijem i Robertom Laughlinom "za njihovo otkriće novog oblika kvantne tekućine s frakciono nabijenim ekscitacijama" (frakcioni kvantni Hallov efekat ). On i Tsui su radili u Bell Labsu u vrijeme eksperimenta koji je citirao Nobelov komitet.

## Reference 
## Vanjski linkovi 
* Horst L. Stormer Patents
* Honeywell - Nobel Interactive Studio
*  including the Nobel Lecture, December 8, 1998 *The Fractional Quantum Hall Effect*

*Nobel e-museum, Nobelova nagrada za fiziku 1998 

Kategorija:Rođeni 1949.
Kategorija:Dobitnici Nobelove nagrade za fiziku
Kategorija:Njemački fizičari
Kategorija:Živi ljudi
Kategorija:Biografije, Frankfurt na Majni
Autobiografija

**Autobiografija** je oblik biografije, koji se piše u prvom licu jer osoba piše o samom sebi. Naravno kako mnogi koji danas "pišu" autobiografije nemaju književnog dara, često su na projektima autobiografija angažirani i drugi ljudi, ali forma se ne mijenja bilo da na knjizi radi jedan čovjek ili njih više. Riječ autobiografija potiče od grčkog: auton "sebe", bios "život" i graphein "pisati".

Pojam se prvi put pojavio u kasnom 18. vijeku, ali sama forma je dosta starija. U historiji se ovaj oblik pojavio s *Ispovijestima* sv. Aurelija Augustina, koji je kasnije slijedio i Jean-Jacques Russeau.

Biografije većinom sadrže dosta dokumenata i različitih stajališta o događajima dok autobiografije mogu biti bazirane samo na sjećanjima autora. U antičko doba ova forma se nazivala apologia koja je za cilj imala više pružiti opravdanje svojih postupaka nego samu introspekciju. John Henry Newmanova autobiografija ja *Apologia pro vita sua*. Vjerovatno najslavnija njemačka autobiografija je Geteova *Dichtung und Wahrheit*.

Poseban oblik autobiografije su *memoari*, gdje naglasak nije na faktografiji, nego na uspomenama, osjećajima, sjećanjima.

Mark Twain je najvjerovatnije prva slavna osoba koja je uključila fotografiju u svoju autobiografiju.

## Također pogledajte 
* Književnost
* Biografija

## Reference 
## Vanjski linkovi 
Kategorija:Književnost
Halid Kadrić

**Halid Kadrić**, (rođen 1937. u Maloj Bukovici kod Doboja), jest bosanskohercegovački književnik. Živi u Sarajevu.

Književnost i jezik diplomirao je na Filozofskom fakultetu u Sarajevu. Član je Društva pisaca u BiH. Priče su mu prevođene na francuski, turski, albanski, makedonski, bugarski i engleski jezik.

## Bibliografija 
* *Izgubljeno djetinjstvo*, roman, 1969.
* *Sjećanja, priče*, 1975.
* *Ferije*, roman, Svjetlost, 1979.
* *Od zvona do zvona*, priče, 1985.
* *Zelene jabuke*, roman, 1986.
* *Žari tijela*, priče, 1989.
* *Nemirne priče* (s D. Jeknićem), 1990.
* *Ptice nevještih krila*, priče, 1996.
* *Skriveni smješak*, igrokazi, 1996.
* *Igre riječima*, slikovnica, 1997.
* *Priče s pozornice*, jednočinke, 1997.
* *Raspršeno jato*, priče, 1998.
* *Mračni prolaz*, roman, 1998.
* *Drugi ljudi*, roman, 1999.
* *Nura*, drama, 1999.
* *Idi pa vidi*, pjesmice  2009
* *Dugo svitanje*, najobimniji roman bošnjačke književnosti, 2010.
* *Kobno raspušće: užarena zemlja*, historijski roman, Bosanska riječ, 2015.

## Reference 
Kadrić,Halid
Kadrić,Halid
Kadrić,Halid
Hanibal

lijevo|mini|Hanibalove pobjede
**Hannibal** (*Hǎnnibal Barca*, 247. p. n. e. &ndash; 182. p. n. e.) jeste vojni komandant drevne Kartagine, najčuveniji po dostignućima u Drugom punskom ratu u vođenju armije od Španije preko Pirineja i Alpa u sjevernu Italiju i pobjedom nad Rimljanima u Bici kod Trebije (218. p. n. e.), bici kod jezera Trazimene i bici kod Kane. Nakon Kane mnogi gradovi su se pobunili protiv Rima. Međutim, Rimljani su izbjegavali da se bore sa njim u velikim bitkama i postepeno su osvojili sva njegova utvrđenja u južnoj Italiji. U invaziji na Afriku 204. p. n. e. Rimljani su postigli velike uspjehe i natjerali su Hanibala da se vrati u Afriku gdje ga je rimski komadant Skipio porazio u bici kod Zame (202. p. n. e.).

Nakon ovog rata, Hanibal je vodio Kartaginjane nekoliko godina, pomažući da se oporave od ratnih razaranja, dok ga Rimljani nisu protjerali u egzil 195. p. n. e. Otišao je da živi na dvor selucidskog kralja Antiohijusa III. Godine 189. p. n. e., Rimljani su porazili Antiohijusa u ratu i zahtijevali su od njega da im izruči Hanibala. Tada je Hanibal pobjegao na dvor kralja Prusijasa u Bitiniju. Kada su Rimljani zatražili od Prusijasa da izruči Hanibala, Hanibal je izvršio samoubistvo jer nije želio da padne u ruke Rimljanima.

Hanibal se smatra jednim od najvećih vojnih komadanata svih vremena, rame uz rame sa Aleksandrom Velikim, Julijem Cezarom i Napoleonom Bonapartom.

## Izreke 
* "Pronaći ćemo put ili ćemo ga napraviti" - Hanibalov odgovor na primjedbu da je nemoguće preći Alpe sa slonovima.
## Također pogledajte 
* Hijeronim od Sirakuze

## Vanjski linkovi 
* Hanibal i Punski ratovi
* Antička historija: Hanibal 

## Reference 
Kategorija:Punski ratovi
Kategorija:Ratnici
Ponuda i potražnja

U ekonomiji putem ponude i potražnje se određuju jedinične cijene na tržištu.  Uzmimo kao primjer slučaj da na savršeno konkurentnom tržištu na cijenu ne utiču drugi faktori osim ponude i potražnje. Cijena za određenu robu ili uslugu, će se mijenjati sve dok se ne postigne tzv. ravnotežna cijena. Ova ravnoteža se postiže kada je količina koju traže kupci jednaka količini koja nude ponuđači uz određenu cijenu. To se naaziva i ekvilibrijum. Koncept ponude i potražnje čini teorijsku osnovu moderne tržišne (kapitalističke) ekonomije.

Postoje i izuzeci od tržišne cijene. Npr. u situacijama u kojima firma ima tržišnu moć, njena odluka o tome koliko proizvoda će ponuditi na tržištu utiče na tržišnu cijenu. Tu treba koristiti složeniji ekonomski model; na primjer, model oligopola ili diferenciranog proizvoda. Isto tako, tamo gdje kupac ima tržišnu moć, model monopsona će biti precizniji.

U makroekonomiji, također se koristi model agregatne potražnje i agregatne ponude kojim se određuje agregatni nivo cijena. Pojam agregatno u ovom slučaju znači ukupno, pa je to ukupna cijena za ukupnu količinu određene robe. Kao primjer možemo navesti agregatnu cijenu flaširane vode na tržištu Bosne i Hercegovine - to je ukupna količina flaširane vode koju su prodavci spremni ponuditi a kupci kupiti uz određenu cijenu.

## Ponuda 
Ponuda predstavlja količinu robe ili usluga koju su proizvođači spremni prodati u određenom vremenu, na određenom tržištu i po određenoj cijeni.

### Vrste ponuda 
*ponuda robe tekuće prizvodnje
*ponuda roba sa zaliha proizvođača
*ponuda robe iz rezerve
*ponuda robe iz uvoza

### Činioci ponude 
*vrsta proizvoda
*namjena proizvoda
*vrijeme ponude
*nivo razvoja proizvodnih snaga
*politička situacija u zemlji
*tip tržišta

### Zakon ponude 
Porastom cijena raste i spremnost proizvođača da ponudi veću količinu proizvoda

## Tržište kapitala 
Pojam **ponude i potražnje** može biti vezan i za tržišta kapitala. Historijski gledano, tržište kapitala se razvilo tokom srednjeg vijeka i usko je vezano za razvoj prekookenskih putovanja i otkrića novih kontinenata. Tržište kapitala je vezano za pojam vrijednosnih papira, koji su predmet trgovanja. Najstariji vrijednosni papiri su dionice i obveznice.

## Također pogledajte 
* Protekcionizam
* Profit

Kategorija:Ekonomija
Carla del Ponte

**Carla del Ponte** (Lugano, Švicarska 9. februar 1947.), bivša je glavna tužiteljica pri Međunarodnom sudu za ratne zločine počinjene na području bivše Jugoslavije.

Carla del Ponte rodila se u gradu Lugano u Švicarskoj 9. februara 1947. god. u italijanskoj porodici. Nakon završene srednje škole započela je studirati pravo prvo u Bernu, i dalje nastavljajući svoje studije u Ženevi i Ujedinjenom Kraljevstvu. Godine 1972. završava magisterij prava (Legum Magistra). Nedugo poslije magisterija zapošljava se u pravnoj firmi u Luganu, koju napušta 1975. kada osniva svoju firmu. Godine 1981. Carla del Ponte imenovana je za istražnog suca, i nedugo poslije javnim tužiocem u okružnom sudu u Luganu. Kao javni tužilac, Del Ponte je radila sa slučajevima prevare, trgovine drogom, krijumčarenjem oružja, terorizma, te špijunaže. U tom periodu zajedno s istražnim sucem Giovanni Falkoneom otkrila je veze između švicarskih perača novca i italijanskih krijumčara droge kroz tzv. "pica vezu". Odmah nakon pogibije Giovannia Falkonea u bombaškom napadu na auto kojim je putovao na autoputu, u Palermu gdje je Del Ponte stanovala pronađeno je pola tone eksploziva, ali je Del Ponte bila evakuirana na vrijeme. Poslije Falkonijeve smrti i bliske pogibelji u Palermu, Carla del Ponte postala je odlučna u borbi sa zločinačkim grupama, i uporna u svojim namjerama.

Nakon što je odslužila petogodišnji mandat kao federalna državna advokatica u Švicarskoj, Del Ponte je 1999. imenovana glavnom tužiteljicom za sljedeće sudove:
*Međunarodni krivični sud za bivšu Jugoslaviju (ICTY)
*Međunarodni sud za ratne zločine počinjene na području Ruande (ICTR) 

Protesti Ruanđana zbog pristranosti i neefikasnosti Haaškog tribunala doveli su do odvajanja suda za Ruandu od onog za bivšu Jugoslaviju. Zbog povećanja ekspeditivnosti tribunala, Vijeće sigurnosti je 2003. razdvojilo uloge tužioca za ICTY i ICTR, pa je Carlu Del Ponte na tribunalu za Ruandu zamijenio Hassan Bubacar Jallow. 1. januara 2008. na dužnosti glavnog tužioca naslijedio ju je Serge Brammertz. 

## Vanjski linkovi
*BBC News profil Carle del Ponte 
*Blog Finding Karadzic 

Kategorija:Rođeni 1947.
Kategorija:Živi ljudi
Kategorija:Biografije, Lugano
Kategorija:Švicarski pravnici
Hrasno (Novo Sarajevo)

mini|desno|300px|Neboderi na Trgu heroja u naselju Hrasno
**Hrasno** je sarajevsko naselje smješteno na lijevoj obali Miljacke, između Grbavice i Čengić Vile. Podjeljeno je u četiri mjesne zajednice: Hrasno, Staro Hrasno, Hrasno Brdo i Trg Heroja. Staro Hrasno se nalazi u općini Novi Grad, dok su ostale tri mjesne zajednice dio općine Novo Sarajevo. Prije rata u Bosni i Hercegovini, Hrasno, Staro Hrasno i Trg Heroja su smatrani kao dio jedne mjesne zajednice.

U ovom naselju se nalazi četvrti najveći neboder na Balkanu, poznat kao Bosmalov gradski centar, koji je smješten u Starom Hrasnom.
mini

## Reference 
## Vanjski linkovi 
* https://af.unsa.ba/publikacije/NOVO_Novo_Sarajevo_Novi_urbani_protokol.pdf

Kategorija:Naselja u Sarajevu
Objekt (računarstvo)

**Računarski objekat** () je konkretna reprezentacija klase u računarskom programu. Odnos klase i objekta u računarstvu je poput odnosa arhitektonskog nacrta zgrade, po kojoj graditelj (kompajler i linker), tj. izvođač radova (runtime) je u stanju da izgradi objekat te zgrade.

Primjer objekta u Java programskom jeziku:

```
// Deklaracija klase Osoba u datoteci Osoba.java
public class Osoba {
  /**
    * Javni konstruktor (engleski constructor) sa kojim se prave objekti ove klase.
    */
  public Osoba(String imeArg) {
    this.ime = imeArg;
  }
  .......
  private String ime;
}
```

Upotreba ove klase u nekoj drugoj klasi bi onda bila sljedeća:

```
Osoba dino = new Osoba("Dino");  // new znači da pravimo novi objekat ove klase i da sistem treba da namjeni memorijski blok za ovaj objekat
Osoba isaak = new Osoba("Isaak");
```

U navedenom primjeru imamo 2 objekta klase `Osoba`, tj. `dino` i `isaak`, gdje oba objekta od trenutka stvaranja imaju različite *živote*. Ukratko, računarski objekat je primjena šablona, tj. klase koji modelira neki objekat iz pravog života.

### Objekt, instanca 
Instanca klase opisuje stvarni činjenični objekat. Dok je klasa apstraktna predstava objekta, pri tome je instanca ili objekat konkretna reprezentacija. Da bi iz klase proizveli jedan objekat, moramo iz klase "preslikati" objekat.
Objekat cemo prizvesti uz pomoć operatora new te cemo stim rezervirati memoriju u kojoj ce biti memorisana vrijednost objekta.
Iz jedne klase mozemo proizvesti bezgranično mnogo objekata. Svaki objekat je jedinstven. Objekti koji budu prizvedeni iz iste klase posjeduju osobine(atribute), koji su definirani u klasi. U svakom objektu ovi atributi mogu primiti različite vrijednosti.

```
Primjer 2: Konto-Objekat

class Konto  {
    int kontoBr;
    double kontostanje;
    void uplata (double iznos) {
       ...
    }
    
    void isplata (double iznos) {
       ...
    }

    double kontostanjePreispitati() {
       ...
    
    }
    
    public static void main (String[] args)  {
        Konto konto1 = new Konto(); 
        konto1.kontoBr = 552454;
        konto1.kontostanje = 1700.0;
        Konto konto2 = new Konto();
        konto2.kontoBr = 777777;
        konto2.kontostanje = 7000.0;
    }

}
```

Referenc varijabla je varijabla, koja upućuje na objekt u memoriji. U ovom primjeru su konto1 i konto2 referenc varijable.

## Također pogledajte 
* Računarska dizajn šema

Kategorija:Programiranje
Nasljeđivanje (programiranje)

U objektno orijentiranom programiranju, **nasljeđivanje** je mehanizam zasnivanja objekta ili klase na bazi drugog objekta (prototipsko nasljeđivanje) ili klase (klasno nasljeđivanje), zadržavajući sličnu implementaciju. Također se definira kao izvođenje novih klasa (podklasa) iz postojećih koje se nazivaju super klasa ili bazna klasa te formiranje istih u hijerarhiju klasa. U većine objektno orijentiranih jezika s klasama, objekt kreiran kroz nasljeđivanje, *child* objekt, preuzima sva svojstva i ponašanja *parent* objekta, izuzev: konstruktora, destruktora, overloadanih operatora i friend funkcija bazne klase. Nasljeđivanje omogućava kreiranje klasa koje su napravljene na osnovu postojećih klasa, kako bi se opisala nova implementacija dok se zadržavaju ista ponašanja, za ponovno iskorištenje koda i nezavisno proširenje originalnog softvera preko javnih klasa i interfejsa. Veze među objektima ili klasama kroz nasljeđivanje daje strukturu poznatu kao usmjeren graf.

Nasljeđivanje je izumljeno 1969. godine za Simulu a danas se koristi u objektno orijentiranim jezicima kao što su Java, C++ ili Python.

Naslijeđena klasa se zove **subklasa** ili **podklasa** svoje *roditelj* klase tj. super klase. Termin "nasljeđivanje" se labavo koristi za klasno i prototipsko programiranje, ali u uskoj upotrebi termin je rezervisan za programiranje bazirano na klasama (jedna klasa *se nasljeđuje iz* druge), sa odgovarajućom tehnikom u prototipskom programiranju koje se ispravnije naziva *delegacija* (jedan objekt *delegira na* drugi).

Nasljeđivanje se ne treba pobrkati sa terminom *podtipiranje*. U nekim jezicima nasljeđivanje i podtipiranje se slažu, dok se u drugih razlikuju; općenito, podtipiranje omogućava is-a vezu, gdje nasljeđivanje samo ponovno koristi implementaciju i uspostavlja sintatsku vezu, a ne nužno semantičku vezu (nasljeđivanje ne osigurava podtipiranje ponašanja). Za razlikovanje ovih koncepata, podtipiranje je također poznato kao *nasljeđivanje interfejsa*, dok je nasljeđivanje - kako je ovdje definirano - poznato kao *nasljeđivanje implementacije* ili *nasljeđivanje koda*. Ipak, nasljeđivanje je često korišten mehanizam za uspostavu podtipskih veza.

Nasljeđivanje je u kontrastu sa objektnom kompozicijom, gdje jedan objekt *sadržava* drugi objekt (ili objekti jedne klase sadrže objekte druge klase); Kompozicija implementira has-a vezu, u kontrastu sa is-a veze podtipiranja.

## Također pogledajte 
* Polimorfizam (računarstvo)

## Bilješke 
## Reference 
Kategorija:Objektno orijentirano programiranje
Amper

**Amper** (simbol: A) je osnovna jedinica SI sistema za jačinu električne struje jednaka kulonu po sekundi. Ime je dobila po André-Marie Ampèreu, jednom od glavnih pronalazača na području elektromagnetizma.

## Definicija 
Jedan amper je takva jačina konstantne električne struje koja će prolazeći kroz dva paralelna provodnika beskonačne dužine, i zanemarivog poprečnog presjeka, razmaknutih jedan metar u vakuumu, proizvesti silu između provodnika od  2 njutna po metru dužine.

## Objašnjenje 
Zbog toga što je to osnovna jedinica, definicija ampera nije vezana za nijednu drugu električnu veličinu. Definicija ampera je ekvivalent za popravljanje vrijednosti permeabiliteta vakuuma prema *μ*0 = 4π H/m. Prije 1948. koristio se tzv. *međunarodni amper* definiran preko pojma elektrolitska brzina raspadanja srebra. Stara jedinica je jednaka 0,999&nbsp;85&nbsp;A.

Amper se najtačnije realizira korištenjem strujne vage, ali se u praksi ustanovljuje prema Ohmovom zakonu iz jedinica napona i otpora, volta i ohma, otkad se posljednje dvije veličine (napon i otpor) mogu povezati s fizikalnim pojavama koje se relativno lahko mogu reproducirati: Josephsonov spoj i  kvantni Hallov efekt.

Jedinica električnog naboja, kulon, se definira preko ampera: jedan kulon je vrijednost električnog naboja prenesena u struji od jednog ampera tokom jedne sekunde. Električna struja je brzina kojom naboj teče kroz provodnik ili površinu. Jedan amper struje (I) jednak je toku od jednog kulona naboja (Q) po sekundi vremena (t):

:\mathrm{I=Q/t} \,

Kako je kulon približno jednak 6,24 elementarnih naboja, jedan amper je ekvivalentan 6,24 elementarnih naboja, kao što je elektron, protjecanih kroz površinu u jednoj sekundi. Ili preciznije, koristeći SI definicije za konvencijalne vrijednosti Josephsonove i von Klitzingove konstante, amper se može definirati egzaktno kao 6,241&nbsp;509&nbsp;629&nbsp;152&nbsp;65 elementarnih naboja u sekundi.

## Također pogledajte 
* SI osnovne jedinice
* Ohmov zakon

## Reference 
## Vanjski linkovi 
* https://web.archive.org/web/20160829151215/http://www.unc.edu/~rowlett/units/index.html

Kategorija:Elektromagnetizam
Kategorija:Elektrotehnika
Kategorija:Osnovne SI jedinice
Izet Perviz

**Izet Perviz**, rođen 1969. godine, je bosanskohercegovački književnik.

## Djela 
*"Zavičajni motivi", zbirka pjesama, Udruženje građana Una, Bosanska Krupa, 1994.
*"San o zemljici bosanskoj", roman, Svjetlost, Sarajevo, 1997.
*"Brat njegov ili on", roman, Svjetlost, Sarajevo, 1999.
*"Mreža", roman, Bosanska riječ, Tuzla, 2002.
*"Potkovani golubovi", roman, V.B.Z., Zagreb, 2006.
*"Tamo gdje pada crven snijeg", roman, Sarajevo, 2013.
*"Umorna knjiga",roman,Planjax,Tešanj, 2013.
*"Stidovi i krivnje", roman, Samouprava, Sarajevo, 2016
*"Purpurni abezi", novele, Planjax, Tesanj, 2017
*"Crnovijesnici", roman, Dobra knjiga, Sarajevo, 2018
*"Suze crnog duda",roman, Planjax, Tešanj,2019

## Reference 
*Rizo Džafić: Esej, TEKSTUALNA STRATEGIJA U OBLIKOVANJU IDENTITETA, Postmodernizam u romanu Izeta Perviza "San o zemljici bosanskoj", Orbus, Belgija, 2005.
*Sead Mahmutefendić: PERVIZOVA ZAPITANOST O ČOVJEKU OD ZVUKA SADAŠNJOSTI (NOISE) DO ZVUKA PROŠLOSTI (BLUES), Odjek, Jesen-zima 2002., Sarajevo
*Sead Begović: Potkovani golubovi, Behar br.80-81., Zagreb, 2007.
*Sead Begović: Knjige bošnjačkih autora, Journal 92-93., Zagreb, 2007.
*Angelina Šimić: "Potkovani golubovi" bosanske ratne zbilje, Oslobođenje, Sarajevo, 2006.

Perviz,Izet
Perviz,Izet
Kulon

**Kulon** (engl. coulomb, simbol C) je izvedena jedinica SI sastava za električni naboj. Ime je dobila po Charles-Augustin de Coulombu.

## Definicija 
Jedan kulon je količina električnog naboja koju prenese električna struja od jednog ampera protičući jednu sekundu.
: C = A \cdot s

## Obrazloženje 
Kulon je i jedinica za električni tok (pogledaj Gaussov zakon).

U suštini se kulon može definirati pojmovima naboja elektrona ili elementarnog naboja. Otkako su Josephsonova konstanta (CIPM (1988) preporuka 1, PV 56; 19) i von Klitzingova konstanta (CIPM (1988) preporuka 2, PV 56; 20) dane kao konvencionalne vrijednosti (KJ ≡ 4,835 979 Hz/V i RK ≡ 2,5812807 Ω), moguće je kombinacijom njihovih vrijednosti formirati alternativnu (još nije službeno potvrđena) definiciju kulona. Kulon je tada jednak tačno 6,24150962915265 elementarnog naboja.

## Pretvaranje 
* Jedan mol elektrona (približno 6,022, ili Avogadrov broj) je poznat kao faradej (odnosno -1&nbsp;faraday, buduća da elektroni imaju negativni naboj). Jedan faradej je jednak 96,4853415 kC (Faradejeva konstanta). U izrazu s Avogadrovim brojem (NA), jedan kulon je približno jednak 1,036 × NA  elementarnog naboja.
* Jedan amper-sat = 3600 C
* Elementarni naboj iznosi približno 160.2176 zC.

## Također pogledajte 
* Električna struja
* Faradejeva konstanta
* Amper

## Reference 
Kategorija:Jedinice za električni naboj
Kategorija:Izvedene SI jedinice
Izvedene SI jedinice

## Također pogledajte 
* SI sistem
* Metrički sistem
* Prefiksi mjernih jedinica
* Prirodne jedinice

Kategorija:Izvedene SI jedinice
Nikoljsk

**Nikoljsk** () jest gradić u Vologodskoj oblasti u Rusiji. Nalazi se na 59° 33' sjeverne geografske širine i 45° 31' istočne geografske dužine, na obali rijeke Juga, pritoke Suhona, 442&nbsp;km od Vologde.

Broj stanovnika: 9.200 (2001.)

## Historija 
Grad je utemeljen u 15. vijeku, pod nazivom *Nikoljskij pogost* (ruski: *Никольский погост *) odnosno *Nikoljskaja sloboda* (ruski: *Никольская слобода*). Ime je dobila po tamošnjoj crkvi. U 18. vijeku, tačnije, 1780. godine, selo *Nikoljskoje* (ruski: *Никольское*) je dobilo gradski status.

Vremenska zona: Moskovsko vrijeme

## Također pogledajte 
* Spisak gradova u Rusiji

## Reference 
## Vanjski linkovi 
Kategorija:Gradovi u Rusiji
Kategorija:Vologodska oblast
Muhamed Fazlagić

**Muhamed Fazlagić – Fazla** (rođen 17. aprila 1967) bosanskohercegovački je pjevač i kantautor zabavne muzike. Frontmen je sarajevske grupe "Fazla Bend", s kojom je po prvi put predstavljao Bosnu i Hercegovinu na Eurosongu 1993. u Dublinu, s pjesmom "Sva bol svijeta".

Iste godine Fazlagić objavljuje i svoj prvi album istog naslova, na kojem su sarađivali Hari Varešanović, Dino Dervišhalidović, Alka Vuica, Fahrudin Pecikoza, Adi Mulahalilović, Amir Bjelanović, Neno Jeleč i drugi. Nakon  bavljenja nogometom u Sarajevu, najprije kao omladinac FK "Sarajevo", a potom i kao prvotimac sarajevske "Bosne", Fazlagić je svoju karijeru usmjerio prema trenerskom radu. U američkom gradu Louisville (Kentucky), oformio je Nogometni klub "United" 1996.

Muhamed Fazlagić je diplomirao poslovnu administraciju 2000. godine na Sullivan University, a magistrirao diplomaciju 2003. na Kentucky State University.

## Reference 
Kategorija:Rođeni 1967.
Kategorija:Biografije, Sarajevo
Kategorija:Živi ljudi
Kategorija:Bosanskohercegovački pjevači
Kategorija:Bosanskohercegovački predstavnici na Euroviziji
Kategorija:Predstavnici na Eurosongu 1993.
Kategorija:Bosanskohercegovački političari
Kategorija:Političari Federacije Bosne i Hercegovine
Kategorija:Političari Građanskog saveza (Bosna i Hercegovina)
Semezdin Mehmedinović

**Semezdin Mehmedinović** je rođen 1960. godine u Kiseljaku kod Tuzle. Na univerzitetu u Sarajevu diplomirao je komparativnu književnost i bibliotekarstvo. U razdoblju od 1986–89. godine uređivao je časopis Lica i omladinske novine Valter.
1991. godine utemeljio je časopis Fantom slobode, od kojeg su do sada izašla tri prijeratna i tri ratna broja. Objavio je dvije knjige pjesama: Modrac i Emigrant. Mehmedinović je autor igrano-dokumentarnog filma *Mizaldo ili kraj teatra* u produkciji RTV Bosne i Hercegovine 1994. godine (surežiser Benjamin Filipović). Živi i radi u Aleksandriji (Virginia).

## Bibliografija
* Modrac, zbirka pjesama, Svjetlost, Sarajevo, 1984;
* Emigrant, zbirka pjesama, Zadrugar, Sarajevo 1990;
* Devet Aleksandrija, Durieux, Zagreb,  2002. ;
* Sarajevo Blues, zbirka pripovjedaka, Civitas, 2004. ;
* Transantlantic mail, mail prepiska sa Miljenkom Jergovićem 2008-09., V.B.Z., Zagreb, 2009 ;

## Vanjski linkovi
* Službeni sajt
* Eseji Semezdina Mehmedinovića na *jergovic.com*

Kategorija:Rođeni 1960.
Kategorija:Biografije, Tuzla
Kategorija:Bosanskohercegovački pisci
Kategorija:Članovi P.E.N. Centra Bosne i Hercegovine
Kategorija:Dobitnici Nagrade "Meša Selimović" (BiH)
Kategorija:Živi ljudi
Čaj (biljka)

**Čaj** () je zimzeleno malo drvo, iz porodice *Theaceae* od čijeg lišća se pravi čaj. Cvjetovi su bijeli ili ružičasti, a plod je bobica koja ima više sjemenki. Najviše se gaje u Aziji (Kina, Indija, Kavkaz). 

Sadrži: tein, adein, etarsko ulje i vitamin C.

## Reference 
Kategorija:Ericales
Neđo Samardžić

**Neđo Samardžić** je ratni zločinac porijeklom iz Foče.

Osuđen je u prvostepenom postupnku u aprilu 2006. od strane Suda BiH na 13 godina zatvora zbog zločina protiv čovječnosti za sistematska silovanja Bošnjakinja u Foči, a drugostepenim postupkom je osuđen na 24. godine dugotrajnog zatvora.

Apelaciono vijeće Suda BiH je u decembru 2006. godine u obnovljenom postupku Neđu Samardžića osudilo na 24 godine zatvora za zločine počinjene u Foči tokom 1992. i 1993. godine. Samardžić je proglašen krivim za 9 od 10 tačaka optužnice koja ga je teretila za ubistva, odvođenje u ropstvo, deportaciju, silovanje i seksualno ropstvo i druge zločine protiv čovječnosti.

Radovan Stanković je zajedno s drugim pripadnicima Miljevinskog bataljona, Brigade za taktičke operacije iz Foče, srpske vojske u augustu 1992. godine formirao logor za žene u tzv. Karamanovoj kući, koju su vojnici zvali "javna kuća", u kojoj su zatvorili veliki broj osoba ženskog spola bošnjačke nacionalnosti, od kojih su većina bile maloljetne, te su ih sistematski silovali i tukli.

Komandant Miljevinskog bataljona je bio Pero Elez, a Neđo Samardžić, Zoran Samardžić, Nikola Brčić, te Radovan Stankoviće su su bili zaduženi za ženski logor u kojem su se srpski vojnici iživljavali nad djevočicama od kojih su neke imale po dvanaest godina prisiljavajući ih na oralni, vaginalni i analni seks. Žene su pored silovanja, također mučene i odvođene na prisilni rad. Broj silovanih žena koje je sprovodila srpska vojska u BiH nije tačno utvrđen, ali se procjenjuje između 22.000 i 40.000, jer se mnoge žene ni danas ne mogu suočiti sa zločinom koji je nad njima počinjen, pa se tako ne usuđuju prijaviti silovanje.

## Također pogledajte 
*Grbavica (film)

## Reference 
## Vanjski linkovi 
*Justice Report - agencija specijalizovana za izvještavanje o procesuiranju ratnih zločina pred Sudom BiH
*Osuđen na 24 godine zatvora

Samarđić, Neđo
S
Zimske olimpijske igre 2006.

**XX. Zimske olimpijske igre** su održane 2006. u Torinu, u Italiji. Ostali gradovi kandidati za ulogu domaćina su bili Helsinki, Klagenfurt, Poprad-Tatry, Sion i Zakopane, ali se MOO odlučio za Torino. Bilo je to drugi puta da je Italija bila domaćin Zimskih olimpijskih igara nakon Igara u Cortini d'Ampezo 1956. Italija je organizirala i jedne ljetne Olimpijske igre, i to u Rimu 1960.

U tamičarskom programu su se posebno istaknuli sljedeći pojedinci i ekipe:
* Michael Greis, biatlonac iz Njemačke, je dominirao tim sportom s tri osvojene zlatne medalje.
* Janica Kostelić je osvajanjem zlatne medalje u kombinaciji postala najuspješnija alpska skijašica u historiji po broju zlatnih olimpijskih medalja (ukupno četiri, jedna u Torinu te tri na Zimskim olimpijskim igrama 2002.).
* Južna Koreja je dominirala brzim klizanjem na kratkim stazama (*short track*): tako je Jin Sun-Ju osvojila tri zlatne medalje u ženskoj, jednako kao i njen kolega iz reprezentacije An Hjun So u muškoj konkurenciji.
* Dvije su države ostvarile rijedak uspjeh: predstavnici tih zemalja osvojili su sve tri medalje u jednoj disicplini. Uspjelo je to skijašima iz Austrije u disciplini slalom, te predstavnicama Njemačke koje su uzele sve tri medalje u sankanju, disciplina pojedinačno žene.

## Medalje 
## Sportovi 
# Hokej na ledu
# Brzo klizanje
# Klizanje na kratkim stazama
# Umjetničko klizanje
# Curling
# Skijaški skokovi
# Nordijska kombinacija
# Nordijsko skijanje
# Alpsko skijanje
# Biatlon
# Bob
# Skeleton
# Sanjkanje
# Akrobacijsko skijanje
# Snowboard

mini|desno|350p|Države prema broju natjecatelja
 = 1-9, 
 = 10-49, 
 = 50-99, 
 = više od 100

## Mjesta održavanja pojedinih disciplina 
# Hokej na ledu - Torino
# Brzo klizanje - Torino
# Klizanje na kratkim stazama - Torino
# Umjetničko klizanje - Torino
# Curling - Pinerolo
# Skijaški skokovi - Pragelato
# Nordijska kombinacija - Pragelato
# Nordijsko skijanje - Pragelato
# Alpsko skijanje - Sestriere
# Biatlon - Cesana
# Bob - Cesana
# Skeleton - Cesana
# Sanjkanje - Cesana
# Akrobacijsko skijanje - Sauze d'Oulx
# Snowboard - Bardonecchia

## Također pogledajte 
* Marco Schafferer
## Vanjski linkovi 
* Službena stranica organizatora (eng., franc., ital., njem.)

Kategorija:Zimske olimpijske igre
Kategorija:Sportska takmičenja u Italiji
Kategorija:2006. u Italiji
*
Kategorija:2006. u sportu
Kategorija:Sport u Torinu
Olimpijske igre 1896.

**Olimpijske igre 1896.** () bile su prve međunarodne olimpijske igre održane u novom vijeku. U organizaciji Međunarodnog olimpijskog komiteta (MOK), kojeg je osnovao francuski aristokrat Pierre de Coubertin, održane su u glavnom gradu Grčke, Atini od 6. do 15. aprila 1896.

Četrnaest nacija (prema MOO-u, iako broj podliježe tumačenju) i 241 sportaš (svi muškarci; ovaj broj je također sporan) sudjelovali su na igrama. Svi učesnici bili su Evropljani ili su živjeli u Evropi, s izuzetkom tima Sjedinjenih Država. Više od 65% sportaša koji su se natjecali bili su Grci. Pobjednici su dobili srebrnu medalju, dok su drugoplasirani dobili bakrenu medalju. Deset od 14 zemalja učesnica osvojilo je medalje. Sjedinjene Države osvojile su najviše zlatnih medalja, 11, dok je Grčka osvojila 47, najviše medalja ukupno. Vrhunac za Grke bila je pobjeda u maratonu njihovog sunarodnjaka Spyridona Louisa. Najuspješniji natjecatelj bio je njemački hrvač i gimnastičar Carl Schuhmann s četiri pobjede.

Atina je jednoglasno izabrana za organizaciju inauguracijskih modernih igara tokom kongresa koji je organizirao Coubertin u Parizu 23. juna 1894, tokom kojeg je osnovan i MOK, jer je Grčka bila rodno mjesto antičkih olimpijskih igara. Glavno mjesto događanja bio je stadion Panathinaiko, gdje su se odvijala takmičenja u atletici i hrvanju; druga mjesta održavanja su bila Velodrom Neo Phaliron za biciklizam i Zappeion za mačevanje. Ceremonija otvaranja održana je na stadionu Panathinaiko  6. aprila, tokom kojeg je većina sportaša koji su se natjecali bila poredana na terenu i grupirana po naciji. Nakon govora predsjednika organizacijskog odbora, prijestolonasljednika Konstantina, njegov otac svečano je otvorio Igre. Potom je devet grupa i 150 zborskih pjevača izvelo olimpijsku himnu koju je skladao Spyridon Samaras na riječi pjesnika Kostisa Palamasa.

Olimpijske igre 1896. smatrane su velikim uspjehom. Igre su imale najveće međunarodno sudjelovanje od svih sportskih događaja do tog datuma. Stadion  Panathinaiko bio je preplavljen najvećom publikom koja je ikada gledala neki sportski događaj. Nakon Igara, nekoliko istaknutih osoba, uključujući grčkog kralja Georgea i neke od američkih natjecatelja u Ateni, uputilo je peticiju Coubertinu i MOO-u da se sve sljedeće Igre održe u Ateni. Međutim, Olimpijske igre 1900. već su bile planirane za Pariz i zbog toga se Igre nisu vratile u Grčku sve do 2004, 108 godina kasnije.

## Reference 
## Vanjski linkovi 
* "Atina 1896". *Olympic.org.* Međunarodni olimpijski odbor

Kategorija:Ljetne olimpijske igre
Kategorija:Sportska takmičenja u Grčkoj
Kategorija:1896. u Grčkoj
*
Kategorija:1896. u sportu
Olimpijske igre 2000.

**Ljetne olimpijske igre 2000.**, zvanično **Igre XXVII olimpijade** i poznate i kao **Sidnej 2000.** (Dharug: *Gadigal 2000.*), **Milenijske olimpijske igre** ili **Igre novog milenija**, bile su međunarodna multisportska manifestacija koja se održava od 15.&nbsp;septembra do 1.&nbsp;oktobra 2000. u Sidneju, Novi Južni Vels, Australija. To je bio drugi put da su Ljetne olimpijske igre održane u Australiji i na južnoj hemisferi, a prve su bile u Melburnu 1956. godine.
[desno|mini|[Ceremonija otvaranja Ljetnih olimpijskih igara 2000. na stadionu Australije, 15. septembra 2000.]]
[mini|[Cathy Freeman nakon finala na 400 metara]]
[desno|mini|Olimpijske boje na [Sydney Harbour Bridgeu.]]

## Medalje 
## Reference 
Kategorija:Ljetne olimpijske igre
Kategorija:Sportska takmičenja u Australiji
Kategorija:2000. u Australiji
Kategorija:Sport u Sydneyu
Kategorija:2000. u sportu
Kategorija:Ljetne olimpijske igre 2000.
Olimpijske igre 1904.

**Olimpijske igre 1904.** su održane u gradu St. Louisu u SAD. Iako je u početku MOO odabrao Chicago kao grad domaćin, priredba je kasnije premještena u St. Louis. Slično kao i prethodne Igre u Parizu i ove su OI održane kroz nekoliko mjeseci kao popratna manifestacija uz Svjetsku izložbu. Čak su sama sportska natjecanja održavana paralelno brojnim drugim sportskim takmičenjima, ali su se ipak razlikovala od njih naznakom 'olimpijska'. Nažalost, zbog specifičnih prilika u većini su takmičenja učestvovali samo natjecatelji iz SAD, tako da su čak neke discipline i sportovi, u odsustvu takmičara iz drugih zemalja, proglašena Nacionalnim prvenstvom SAD.

Bile su to prve Igre na kojima su službeno dodjeljivane sve tri medalje (zlato, srebro, bronza).

## Reference 
## Vanjski linkovi 
* http://www.olympic.org/en/content/Olympic-Games/All-Past-Olympic-Games/Summer/St-Louis-1904
* https://web.archive.org/web/20070310233302/http://exhibits.slpl.org/lpe/data/lpe240023235.asp?thread=240030551

Kategorija:Ljetne olimpijske igre
Kategorija:Sportska takmičenja. u Sjedinjenim Američkim Državama
Kategorija:1904. u Sjedinjenim Američkim Državama
*
Kategorija:1904. u sportu
Adolf Lüderitz

150p|desno|mini|Adolf Lüderitz
**Adolf Lüderitz** (1834-1886) bio je njemački trgovac i osnivač Njemačke jugozapadne Afrike.

Rođen je u Bremenu, gdje se bavio trgovanjem duhanom zajedno sa svojim ocem. 1881. otvara fabriku u Lagosu (današnja Nigerija). 1883. kupuje zemljište u jugozapadnoj Africi, koje u 1884. godini stavlja pod kontrolu Njemačkog carstva. S vremenom ovo zemljište postaje njemačka kolonija Njemačka jugozapadna Afrika. Smrt mu dolazi iznenadno 1886, kad se utopio u rijeci Oranje.

## Također pogledajte 
* Njemačka jugozapadna Afrika

## Reference 
## Vanjski linkovi 
* http://www.orusovo.com/guidebook/content12.htm 

Kategorija:Rođeni 1834.
Kategorija:Umrli 1886.
Kategorija:Biografije, Bremen
Kategorija:Njemačka jugozapadna Afrika
Kategorija:Njemački trgovci
Olimpijske igre 1916.

mini|Parada povodom otvaranja stadiona, 8. juni 1913.|216x216piksel
mini|lijevo|285x285piksel
**VI Olimpijske igre - Berlin 1916** su trebale biti održane 1916. godine u Berlinu (Njemačka), ali odgođene su zbog Prvog svjetskog rata.

Njemačka prijestonica je određena za domaćina, pobijedivši kandidature Aleksandrije i Budimpešte.

Za igre je planirana sedmica zimskih sportova, koja je trebala sadržavati brzo klizanje, umjetničko klizanje, hokej na ledu i nordijsko skijanje.

Berlinski organizatori su ozbiljno shvatili kandidaturu te je 1912. i 1913. sagrađen velebni olimpijski stadion.

Pripreme za održavanje igara nije omelo ni izbijanje Prvog svjetskog rata godine 1914. Mnogi su tada držali da će do 1916, kada su se Igre trebale održati, rat biti završen. Kada se ispostavilo da to nije slučaj, bilo je kasno da se Igre organiziraju na neutralnom terenu ili pokuša ishoditi olimpijsko primirje.

Neodržavanje Olimpijskih igara je teško pogodilo olimpijski pokret, koji je odlučio da se u spomen na taj događaj sljedeće Olimpijske igre službeno zovu VII. Olimpijskim igrama, te tako ustanove presedan koji će biti korišten za Olimpijade 1940. i 1944. godine.

Godine 1931. MOK je odlučio da Berlin dobije domaćinstvo Olimpijade koja je konačno održana 1936. godine.

## Reference 
## Vanjski linkovi 
Kategorija:Ljetne olimpijske igre
Kategorija:Sport u Berlinu
Kategorija:1916. u Njemačkoj
Kategorija:Sportska takmičenja u Njemačkoj
Kategorija:1916. u sportu
Kategorija:Ljetne olimpijske igre 1916.
Olimpijske igre 1964.

, službeno   obično poznate kao **Tokio 1964** (), bile su međunarodni multi-sportski događaj održane od 10. do 24. oktobra 1964. u Tokiju, Japan. Tokiju je dodijeljena organizacija Ljetnih olimpijskih igara 1940. godine, ali je ta čast kasnije prenesena na Helsinki zbog invazije Japana na Kinu, prije nego što je na kraju otkazana zbog Drugog svjetskog rata. Tokio je izabran za grad domaćina tokom 55. zasjedanja MOK-a u Zapadnoj Njemačkoj 26. maja 1959. godine.
Tokio je bio određen za domaćina Olimpijskih igara 1940. godine, ali je Međunarodni olimpijski komitet nakon japanske invazije na Kinu domaćinstvo predao Helsinkiju, da bi te igre bile definitivno otkazane izbijanjem drugog svjetskog rata.

Slično kao i u slučaju Berlina 1936, odnosno Helsinkija 1952. godine, MOK je udijelio Igre Tokiju u nastojanju da se simbolički izbrišu efekti svjetskih ratova na olimpijski pokret.

Japanski organizatori su, pak, Igre shvatili kao sjajnu priliku da pokažu kako je novi, moderni Japan okrenuo leđa svom nekadašnjom ekstremnom nacionalizmu i militarizmu, te da je spreman postati odgovornim dijelom međunarodne zajednice. To je također bila prilika da Japan svijetu pokaže efekte poslijeratnog privrednog čuda te da se nametne kao ekonomska i tehnološka sila.

Igre su ušle u historiju kao prve koje su pomoću satelita prenošene na televizijske ekrane širom svijeta.

Tokijska Olimpijada je većini sudionika ostala u izuzetno dobrom sjećanju. Često se za nju govorilo da predstavlja posljednju "dobru" Olimpijadu, odnosno da je bila najbliža olimpijskim idealima i neopterećena demonstracijama, politikanstvom, bojkotima i krvoprolićima koja će bacati sjenu na buduća olimpijska natjecanja.

Događaji oko tokijske olimpijade su temelj zapleta za film *Koračaj, ne trči*, posljednji u kome je igrao veliki holivudski glumac Cary Grant.
## Također pogledajte 
* Atletika na ljetnim Olimpijskim igrama 1964. - 800 metara za muškarce

## Reference 
## Vanjski linkovi 
* http://www.olympic.org/uk/athletes/results/search_r_uk.asp

Kategorija:Ljetne olimpijske igre
Kategorija:Sportska takmičenja u Japanu
Kategorija:1964. u Japanu
Kategorija:Ljetne olimpijske igre 1964.
Kategorija:1964. u sportu